

Budapest Főváros Főpolgármesteri Hivatal

és

a Mozaik Gazdasági Szervezet

Budapest Főváros Önkormányzata által támogatott   
táborozási lehetőséget hirdet

**Szabadszállásra**

alkotói, színjátszó, sport vagy diák-önkormányzati   
közösségek számára

**2017. június 16 – 2017. augusztus 31. között**

# Szabadszállás

E:\Bottom_texture.tif

A mintegy 802 négyzetkilométernyi terület három kistájhoz tartozik: a Duna-völgye természeti táján belül elterülő Solti síkhoz (lapályhoz),   
a Szikes Pusztához és a Turjános Kiskunsági Homokhátsághoz.   
A területen található a Kiskunsági Nemzeti Park, ahol a szikes pusztákon, szikes tavakban, édesvízi lápokban, mocsarakban számos ritkaság él.

A térség huzamosan belvíz sújtotta, mély fekvésű területei a haltenyésztést, illetve a pihenést, kikapcsolódást célzó horgásztavak kialakítására adtak lehetőséget. A település természeti kincseként az értékes ivóvíz bázisa mellett megemlíthető a 600-650 méter mélységben húzódó és fellelhető 35-60 fokos vasszulfidos geotermikus hévíz készlet (Kunszentmiklós, Szabadszállás és Kunadacs területén).   
A hévíz forrás gazdasági kiaknázása, felhasználása az elkövetkezendő esztendők tervezési és megvalósítási programja lehet.



# Táborhely leírása

Szabadszállástól mintegy 5 km-re, erdős területen található a hatalmas, gondozott parkban lévő tábor. Két négyszobás, házanként nyolc személyes, emeletes ágyakkal felszerelt, terasszal és nappali szobával bíró faház áll rendelkezésre. Különálló kőépületben található   
a vizesblokk (mosdók, WC-k, zuhanyzók) amit kerti tusoló egészít ki.

Két műemlék jellegű nádfedeles parasztház is áll a kertben. A kisebbik nyári konyhaként funkcionál, a nagyobb ház 3 helyiséges, itt lehet megoldani az étkezést vagy használható közös programok lebonyolítására.



A kertben kiépített bográcshely, szalonnasütésre alkalmas tűzrakó-hely is van.

A településtől való jelentős távolság miatt a Fővárosi Önkormányzat biztosít a tábor számára egy személygépkocsit beszerzésekhez és szükség esetére. **Feltétel, hogy a táboroztató pedagógusok valamelyike rendelkezzen érvényes gépjárművezetői jogosítvánnyal és vezetői gyakorlattal!** A táborhely területén a bizonytalan térerő miatt a mobiltelefonok használata korlátozott.



# Táborhely sajátossága

A táborozók önellátóak, maguknak kell gondoskodni az étkezésről.



Az élelmiszer beszerzését önállóan kell megoldani a táborozás alatt.

A főzéshez palackos gáztűzhely, edények, bogrács, az étkezéshez tányérok, poharak, evőeszközök rendelkezésre állnak.

Amennyiben a csoport hoz magával külön az étkeztetéssel foglalkozó segítőt, elhelyezésére a férőhelyek függvényében a házakban vagy sátorban a kertben van lehetőség. (Sátorról a táborozóknak kell gondoskodni!)



# Programlehetőségek

A rendkívül nagy terület bármilyen sport vagy alkotói tevékenységre elegendő helyet ad, de alkalmas elkülönülést, elmélyülést igénylő programok megtartására is.

A táborhelyen új kerékpárok is rendelkezésre állnak, így lehetőség van kerékpáros túrát is szervezni a környéken.





# Amit biztosítunk:

1. 2017. június 16-tól augusztus 31-ig heti turnusokban szervezett, hétfő délutáni érkezéssel induló, legkésőbb szombat reggeli utáni távozással záruló szállást, az oda- és visszautazást és a beszerzésekhez szükséges személygépkocsit.

2. Ingyenes táborozási lehetőséget.

3. Kísérő pedagógusok számára díjazás 100 000 Ft értékben étkezési utalvány formájában

# Amit kérünk

1. Határidőn belüli jelentkezést
2. Programtervezetet
3. Az önellátó étkezés biztosítását
4. A tábor házirendjének betartását

# Jelentkezés

Jelentkezés benyújtásának határideje:

2017. május 31.

Jelentkezés a www. budapest.hu vagy a www. mozaikgsz.hu honlapokon található táboros nyomtatványokon, a taborozas@budapest.hu címre megküldve.

A jelentkezés elfogadásáról vagy elutasításáról szóló értesítést

2017. június 15-ig elektronikus úton megküldjük.



- 2017 -